title: Πρόταση Απόφαση του Συμβουλίου σχετικά με την ύπαρξη υπερβολικού ελλείμματος στη Δανία

text:
   EL
EL    EL
 ---pagebreak---       ΕΥΡΩΠΑΪΚΗ ΕΠΙΤΡΟΠΗ
                                   Βρυξέλλες, 15.6.2010
                                   SEC(2010) 743 τελικό
                           Πρόταση
               ΑΠΟΦΑΣΗ ΤΟΥ ΣΥΜΒΟΥΛΙΟΥ
   σχετικά µε την ύπαρξη υπερβολικού ελλείµµατος στη ∆ανία
EL                                                         EL
 ---pagebreak---    ΑΙΤΙΟΛΟΓΙΚΗ ΕΚΘΕΣΗ
   1.       Η ΕΦΑΡΜΟΓΗ ΤΟΥ        ΣΥΜΦΩΝΟΥ     ΣΤΑΘΕΡΟΤΗΤΑΣ ΚΑΙ ΑΝΑΠΤΥΞΗΣ ΣΤΗΝ ΠΑΡΟΥΣΑ
            ΚΡΙΣΗ
   Πολλές χώρες της ΕΕ αντιµετωπίζουν επί του παρόντος ελλείµµατα γενικής κυβέρνησης τα
   οποία υπερβαίνουν την τιµή αναφοράς του 3% του ΑΕΠ που ορίζεται στη Συνθήκη. Η συχνά
   σοβαρή επιδείνωση του ελλείµµατος καθώς και του χρέους πρέπει να εξετάζεται στο πλαίσιο
   της πρωτοφανούς παγκόσµιας χρηµατοπιστωτικής κρίσης και της οικονοµικής ύφεσης κατά
   την περίοδο 2008-09. Η κατάσταση αυτή αποτελεί τη συνισταµένη πολλών παραγόντων.
   Πρώτον, η οικονοµική ύφεση έχει ως αποτέλεσµα τη µείωση των φορολογικών εσόδων και
   την αύξηση των δαπανών για κοινωνικές παροχές (π.χ. επιδόµατα ανεργίας). ∆εύτερον,
   αναγνωρίζοντας ότι τον σηµαντικό ρόλο που οφείλουν να διαδραµατίσουν οι δηµοσιονοµικές
   πολιτικές στην παρούσα έκτακτη οικονοµική συγκυρία, η Επιτροπή, στο ευρωπαϊκό σχέδιο
   για την ανάκαµψη της οικονοµίας (ΕΣΑΟ) του Νοεµβρίου 2008, το οποίο εγκρίθηκε από το
   Ευρωπαϊκό Συµβούλιο τον ∆εκέµβριο, ζήτησε να ληφθούν δηµοσιονοµικά µέτρα για την
   τόνωση της οικονοµίας. Το σχέδιο ανέφερε αναλυτικά ότι τα µέτρα τόνωσης πρέπει να είναι
   έγκαιρα, στοχευµένα και προσωρινά και να διαφοροποιούνται ανάλογα µε τα κράτη µέλη,
   ώστε να αντικατοπτρίζουν τη διαφορετική τους κατάσταση ως προς τη βιωσιµότητα των
   δηµόσιων οικονοµικών και την ανταγωνιστικότητα, και ότι πρέπει να παύσουν να ισχύουν
   όταν βελτιωθούν οι οικονοµικές συνθήκες. Τέλος, αρκετές χώρες έχουν λάβει µέτρα για τη
   σταθεροποίηση του χρηµατοπιστωτικού τους τοµέα, ορισµένα από τα οποία έχουν επίπτωση
   στην κατάσταση του χρέους ή ενέχουν τον κίνδυνο αύξησης των ελλειµµάτων και του χρέους
   στο µέλλον, µολονότι ορισµένες από τις δαπάνες της δηµόσιας στήριξης µπορούν να
   ανακτηθούν µεταγενέστερα.
   Βάσει του Συµφώνου Σταθερότητας και Ανάπτυξης, η Επιτροπή πρέπει να κινεί τη
   διαδικασία υπερβολικού ελλείµµατος (∆ΥΕ) κάθε φορά που το έλλειµµα ενός κράτους
   µέλους υπερβαίνει την τιµή αναφοράς του 3% του ΑΕΠ. Οι τροποποιήσεις που
   πραγµατοποιήθηκαν το 2005 στο Σύµφωνο Σταθερότητας και Ανάπτυξης είχαν στόχο να
   διασφαλιστεί ιδίως ότι θα λαµβάνεται πλήρως υπόψη το οικονοµικό και δηµοσιονοµικό
   υπόβαθρο σε όλα τα στάδια της ∆ΥΕ. Κατ’ αυτόν τον τρόπο, το σύµφωνο σταθερότητας και
   ανάπτυξης παρέχει το πλαίσιο στήριξης των κυβερνητικών πολιτικών για την άµεση επάνοδο
   σε υγιείς δηµοσιονοµικές θέσεις, λαµβάνοντας υπόψη την οικονοµική συγκυρία και
   διασφαλίζοντας κατά τον τρόπο αυτό τη µακροπρόθεσµη διατηρησιµότητα των δηµόσιων
   οικονοµικών.
   2.       ΠΡΟΗΓΟΥΜΕΝΑ ΣΤΑ∆ΙΑ ΣΤΗ ∆ΙΑ∆ΙΚΑΣΙΑ ΥΠΕΡΒΟΛΙΚΟΥ ΕΛΛΕΙΜΜΑΤΟΣ
   Το άρθρο 126 της συνθήκης για τη λειτουργία της Ευρωπαϊκής Ένωσης (ΣΛΕΕ) θεσπίζει
   διαδικασία υπερβολικού ελλείµµατος (∆ΥΕ). Η διαδικασία αυτή διευκρινίζεται περαιτέρω
   στον κανονισµό (ΕΚ) αριθ. 1467/97 του Συµβουλίου «για την επιτάχυνση και τη
   διασαφήνιση της εφαρµογής της διαδικασίας υπερβολικού ελλείµµατος»1, ο οποίος αποτελεί
   µέρος του Συµφώνου Σταθερότητας και Ανάπτυξης.
   1
          ΕΕ L 209 της 2.8.1997, σ. 6. Στην έκθεση λαµβάνεται επίσης υπόψη το έγγραφο «Λεπτοµερείς
          ρυθµίσεις για την εφαρµογή του Συµφώνου Σταθερότητας και Ανάπτυξης και κατευθυντήριες γραµµές
          για τη µορφή και το περιεχόµενο των προγραµµάτων σταθερότητας και σύγκλισης», το οποίο
EL                                                  2                                                   EL
 ---pagebreak---    Σύµφωνα µε το άρθρο 126 παράγραφος 2 της Συνθήκης, η Επιτροπή παρακολουθεί την
   τήρηση της δηµοσιονοµικής πειθαρχίας µε βάση δύο κριτήρια, και συγκεκριµένα: α) κατά
   πόσον ο λόγος του προβλεποµένου ή υφισταµένου δηµοσιονοµικού ελλείµµατος προς το
   ακαθάριστο εγχώριο προϊόν (ΑΕΠ) υπερβαίνει την τιµή αναφοράς του 3% του ΑΕΠ (εκτός
   εάν είτε ο λόγος αυτός σηµειώνει ουσιαστική και συνεχή πτώση και έχει φθάσει σε επίπεδο
   παραπλήσιο της τιµής αναφοράς, είτε, εναλλακτικά, η υπέρβαση της τιµής αναφοράς είναι
   απλώς έκτακτη και προσωρινή και ο λόγος παραµένει κοντά στην τιµή αναφοράς)· και β)
   κατά πόσον ο λόγος του δηµόσιου χρέους προς το ΑΕΠ υπερβαίνει το 60% που αποτελεί την
   τιµή αναφοράς (εκτός εάν ο λόγος µειώνεται επαρκώς και πλησιάζει την τιµή αναφοράς µε
   ικανοποιητικό ρυθµό).
   Το άρθρο 126 παράγραφος 3 της Συνθήκης ορίζει ότι εάν ένα κράτος µέλος δεν πληροί τους
   όρους ενός ή αµφοτέρων των κριτηρίων αυτών, η Επιτροπή οφείλει να συντάξει έκθεση. Η
   έκθεση αυτή λαµβάνει επίσης υπόψη «το κατά πόσον το δηµόσιο έλλειµµα υπερβαίνει τις
   δαπάνες δηµόσιων επενδύσεων, καθώς και όλους τους άλλους σχετικούς παράγοντες,
   συµπεριλαµβανοµένης της µεσοπρόθεσµης οικονοµικής και δηµοσιονοµικής κατάστασης του
   κράτους µέλους».
   Με βάση τα στοιχεία που κοινοποίησαν οι αρχές της ∆ανίας τον Απρίλιο του 20102 και
   λαµβάνοντας υπόψη τις εαρινές προγνώσεις του 2010 των υπηρεσιών της Επιτροπής, η
   Επιτροπή ενέκρινε στις 12 Μαΐου 2010 έκθεση για την ∆ανία δυνάµει του άρθρου 126
   παράγραφος 33 της Συνθήκης.
   Στη συνέχεια, και σύµφωνα µε το άρθρο 126 παράγραφος 4, η Οικονοµική και
   ∆ηµοσιονοµική Επιτροπή διατύπωσε γνώµη για την έκθεση της Επιτροπής, στις 27 Μαΐου
   2010.
   3.       Η ΥΠΑΡΞΗ ΥΠΕΡΒΟΛΙΚΟΥ ΕΛΛΕΙΜΜΑΤΟΣ
   Σύµφωνα µε τα στοιχεία που κοινοποίησαν οι δανικές αρχές τον Απρίλιο του 2010, το
   έλλειµµα της γενικής κυβέρνησης στη ∆ανία το 2010 προβλεπόταν να ανέλθει στο 5,4% του
   ΑΕΠ, υπερβαίνοντας συνεπώς την τιµή αναφοράς του 3% του ΑΕΠ. Στην έκθεσή της
   δυνάµει του άρθρου 126 παράγραφος 3 της Συνθήκης, η Επιτροπή έκρινε ότι το έλλειµµα δεν
   ήταν κοντά στην τιµή αναφοράς του 3% του ΑΕΠ, αλλά ότι η αναµενόµενη υπέρβαση της
   τιµής αναφοράς µπορούσε να χαρακτηρισθεί ως έκτακτη κατά την έννοια της Συνθήκης και
   του Συµφώνου Σταθερότητας και Ανάπτυξης. Συγκεκριµένα οφείλεται σε σοβαρή επιδείνωση
   της οικονοµικής συγκυρίας κατά την έννοια της Συνθήκης και του Συµφώνου Σταθερότητας
   και Ανάπτυξης. Σύµφωνα µε τις εαρινές προγνώσεις του 2010 των υπηρεσιών της Επιτροπής,
   το πραγµατικό ΑΕΠ στη ∆ανία προβλέπεται να ανακάµψει στο 1,6% το 2010, µετά από
   ισχυρή συρρίκνωση 4,9% το 2009. Η ύφεση του 2009 αντικατοπτρίζει την απότοµη µείωση
          εγκρίθηκε από το Συµβούλιο ECOFIN της 11ης Νοεµβρίου 2005. Το έγγραφο αυτό είναι διαθέσιµο
          στον δικτυακό τόπο http://ec.europa.eu/economy_finance/sgp/legal_texts/index_en.htm.
   2
          Σύµφωνα µε τον κανονισµό (ΕΚ) αριθ. 479/2009 του Συµβουλίου, τα κράτη µέλη υποχρεούνται να
          κοινοποιούν στην Επιτροπή, δύο φορές το χρόνο, το προβλεπόµενο και το πραγµατικό επίπεδο του
          δηµοσιονοµικού ελλείµµατος και του δηµόσιου χρέους. Η πλέον πρόσφατη κοινοποίηση της ∆ανίας
          υπάρχει στη διεύθυνση:
          http://epp.eurostat.ec.europa.eu/portal/page/portal/government_finance_statistics/excessive_deficit/edp_
          notification_tables.
   3
          Όλα τα έγγραφα σχετικά µε τη ∆ΥΕ για τη ∆ανία δηµοσιεύονται στον ακόλουθο δικτυακό τόπο:
          http://ec.europa.eu/economy_finance/sgp/deficit/countries/index_en.htm.
EL                                                       3                                                         EL
 ---pagebreak---    της ιδιωτικής κατανάλωσης, των επενδύσεων και των εξαγωγών λόγω της
   χρηµατοπιστωτικής κρίσης και της παγκόσµιας ύφεσης, ιδιαίτερα την πτώση της ζήτησης από
   τους κύριους εµπορικούς εταίρους (Γερµανία, Ηνωµένο Βασίλειο, Σουηδία και Νορβηγία).
   Το έλλειµµα του 2010 είναι αποτέλεσµα των δυσµενών οικονοµικών συνθηκών αλλά και των
   µέτρων τόνωσης τα οποία λήφθηκαν από τις δανικές αρχές σύµφωνα µε το ΕΣΑΟ. Ωστόσο, η
   αναµενόµενη υπέρβαση της τιµής αναφοράς δεν µπορεί να θεωρηθεί προσωρινή. Σύµφωνα
   µε τις εαρινές προγνώσεις του 2010 των υπηρεσιών της Επιτροπής, το έλλειµµα θα
   υποχωρήσει στο 4,9% του ΑΕΠ το 2011, µε την παραδοχή της αµετάβλητης πολιτικής4 Το
   κριτήριο του ελλείµµατος που ορίζει η Συνθήκη δεν πληρούται.
   Σύµφωνα µε τα στοιχεία που κοινοποίησαν οι δανικές αρχές τον Απρίλιο του 2010, το
   ακαθάριστο χρέος της γενικής κυβέρνησης το 2010 ανήλθε σε 45,1% του ΑΕΠ και παραµένει
   κατώτερο της τιµής αναφοράς του 60% του ΑΕΠ Σύµφωνα µε τις εαρινές προγνώσεις του
   2010 των υπηρεσιών της Επιτροπής, ο δείκτης του χρέους εκτιµάται ότι θα ανέλθει σε 46%
   του ΑΕΠ το 2010 και ότι θα αυξηθεί σε 49,5% το 2011, παραµένοντας ωστόσο κάτω από την
   τιµή αναφοράς του 60% του ΑΕΠ. Εποµένως πληρούται το κριτήριο του χρέους που ορίζει η
   Συνθήκη.
   Βάσει των διατάξεων της Συνθήκης και του Συµφώνου Σταθερότητας και Ανάπτυξης, η
   Επιτροπή ανέλυσε, επίσης, στην έκθεσή της «σχετικούς παράγοντες». Βάσει του Συµφώνου
   Σταθερότητας και Ανάπτυξης, οι παράγοντες αυτοί µπορούν να ληφθούν υπόψη στη
   διαδικασία που οδηγεί στην έκδοση απόφασης σχετικά µε την ύπαρξη υπερβολικού
   ελλείµµατος µόνον εφόσον το έλλειµµα ικανοποιεί τη διπλή προϋπόθεση της εγγύτητας και
   της προσωρινότητας. Στην περίπτωση της ∆ανίας δεν πληρούται η διπλή προϋπόθεση.
   Καθαυτοί, οι σχετικοί παράγοντες στην παρούσα περίπτωση φαίνονται σχετικά ευνοϊκοί.
   Η γνώµη της Οικονοµικής και ∆ηµοσιονοµικής Επιτροπής σύµφωνα µε το άρθρο 126
   παράγραφος 4 της Συνθήκης είναι συνεπής µε την αξιολόγηση της Επιτροπής στην έκθεσή
   της βάσει του άρθρου 126 παράγραφος 3 της Συνθήκης.
   Με γνώµονα την έκθεση αυτή, βάσει του άρθρου 126 παράγραφος 3 της Συνθήκης, και τη
   γνώµη της Οικονοµικής και ∆ηµοσιονοµικής Επιτροπής, βάσει του άρθρου 126 παράγραφος
   4 της Συνθήκης, η Επιτροπή είναι της γνώµης ότι στη ∆ανία υφίσταται υπερβολικό έλλειµµα.
   Η γνώµη αυτή, που εγκρίθηκε από την Επιτροπή στις [15 Ιουνίου 2010], απευθύνεται µε το
   παρόν έγγραφο στο Συµβούλιο, κατ’ εφαρµογή του άρθρου 126 παράγραφος 5 της Συνθήκης.
   Η Επιτροπή συνιστά στο Συµβούλιο να λάβει σχετική απόφαση, σύµφωνα µε το άρθρο 126
   παράγραφος 6 της Συνθήκης. Επιπλέον, η Επιτροπή υποβάλλει στο Συµβούλιο σύσταση για
   την έκδοση σύστασης του Συµβουλίου προς τη ∆ανία µε σκοπό να τερµατιστεί η κατάσταση
   υπερβολικού ελλείµµατος, σύµφωνα µε το άρθρο 126 παράγραφος 7 της Συνθήκης.
   4.      ΣΥΣΤΑΣΕΙΣ ΓΙΑ ΤΟΝ ΤΕΡΜΑΤΙΣΜΟ ΤΗΣ ΚΑΤΑΣΤΑΣΗΣ ΥΠΕΡΒΟΛΙΚΟΥ ΕΛΛΕΙΜΜΑΤΟΣ
   Σύµφωνα µε το άρθρο 3 παράγραφος 4 του κανονισµού (ΕΚ) αριθ. 1467/97 του Συµβουλίου,
   η σύσταση του Συµβουλίου βάσει του άρθρου 126 παράγραφος 7 της Συνθήκης ορίζει
   προθεσµία έξι µηνών κατ’ ανώτατο όριο για την ανάληψη αποτελεσµατικής δράσης από το
   οικείο κράτος µέλος, καθώς επίσης και προθεσµία για τη διόρθωση του υπερβολικού
   ελλείµµατος, η οποία «λήγει εντός του έτους που ακολουθεί εκείνο κατά το οποίο
   4
          Η πρόγνωση της αµετάβλητης πολιτικής λαµβάνει υπόψη την (µερική) άρση έκτακτων µέτρων που
          συνδέονται µε την κρίση.
EL                                                4                                                 EL
 ---pagebreak---    εντοπίστηκε το υπερβολικό έλλειµµα, εκτός εάν συντρέχουν ειδικές περιστάσεις». Από το
   άρθρο 2 παράγραφος 6 του κανονισµού προκύπτει ότι οι «σχετικοί παράγοντες» που
   συνεκτιµώνται στην έκθεση της Επιτροπής, βάσει του άρθρου 126 παράγραφος 3 της
   Συνθήκης, πρέπει να λαµβάνονται υπόψη όταν αποφασίζεται εάν συντρέχουν ειδικές
   περιστάσεις. Το άρθρο 3 παράγραφος 4 του κανονισµού ορίζει ότι το Συµβούλιο συνιστά στο
   κράτος µέλος να επιτύχει «ελάχιστη ετήσια βελτίωση, ύψους τουλάχιστον 0,5% του ΑΕΠ ως
   σηµείο αναφοράς, του κυκλικά προσαρµοσµένου δηµοσιονοµικού αποτελέσµατός του, χωρίς
   να υπολογίζονται τα έκτακτα και τα προσωρινά µέτρα, ούτως ώστε να διασφαλίζεται η
   διόρθωση του υπερβολικού ελλείµµατος εντός της προθεσµίας που ορίζεται στη σύσταση».
   Στην περίπτωση της ∆ανίας θεωρείται ότι συντρέχουν ειδικές περιστάσεις οι οποίες
   δικαιολογούν τη µεγαλύτερη ευελιξία στην εφαρµογή της ∆ΥΕ που καθιερώθηκε µε τη
   µεταρρύθµιση του Συµφώνου Σταθερότητας και Ανάπτυξης το 2005. Συγκεκριµένα, η ύφεση
   του 2009 αντικατοπτρίζει την απότοµη µείωση της ιδιωτικής κατανάλωσης, των επενδύσεων
   και των εξαγωγών λόγω της χρηµατοπιστωτικής κρίσης και της παγκόσµιας ύφεσης,
   ιδιαίτερα την πτώση της ζήτησης από τους κύριους εµπορικούς εταίρους (Γερµανία, Ηνωµένο
   Βασίλειο, Σουηδία και Νορβηγία). Το έλλειµµα του 2010 είναι αποτέλεσµα των δυσµενών
   οικονοµικών συνθηκών αλλά και των µέτρων τόνωσης τα οποία λήφθηκαν από τις δανικές
   αρχές σύµφωνα µε το ΕΣΑΟ.
   Στο πλαίσιο αυτό, είναι σκόπιµο να εξεταστεί η διόρθωση του υπερβολικού ελλείµµατος σε
   µεσοπρόθεσµο ορίζοντα, µε προθεσµία για τη διόρθωση έως το 2013. Αναγνωρίζοντας ότι η
   δηµοσιονοµική κατάσταση της ∆ανίας το 2010 προέκυψε από µέτρα για την αντιµετώπιση
   της κρίσης, τα οποία ανήλθαν σε 2,2% του ΑΕΠ το 2009 και 1,3% του ΑΕΠ το 2010, σε
   συµφωνία µε το Ευρωπαϊκό Σχέδιο για την Ανάκαµψη της Οικονοµίας, καθώς και από την
   ελεύθερη λειτουργία των αυτόµατων σταθεροποιητών, οι δανικές αρχές καλούνται να
   εφαρµόσουν όπως προβλέπεται τα δηµοσιονοµικά µέτρα το 2010. Συγκεκριµένα, λόγω της
   απουσίας σοβαρών οικονοµικών ανισορροπιών, µια αξιόπιστη και βιώσιµη πορεία
   προσαρµογής θα απαιτούσε από τις δανικές αρχές να εξασφαλίσουν µέση ετήσια
   διαρθρωτική προσαρµογή ½% του ΑΕΠ κατά την περίοδο 2011-2013, να καθορίσουν τα
   µέτρα που απαιτούνται για την επίτευξη της διόρθωσης του υπερβολικού ελλείµµατος µέχρι
   το 2013, εφόσον το επιτρέπουν οι κυκλικές συνθήκες, και να επιταχύνουν τον περιορισµό του
   ελλείµµατος σε περίπτωση που οι οικονοµικές ή οι δηµοσιονοµικές συνθήκες αποδειχτούν
   καλύτερες από αυτές που αναµένονται προς το παρόν.
   Η ενισχυµένη επιτήρηση στο πλαίσιο της ∆ΥΕ, που κρίνεται αναγκαία λόγω της προθεσµίας
   για τη διόρθωση του υπερβολικού ελλείµµατος, θα απαιτήσει τακτική και έγκαιρη
   παρακολούθηση της προόδου όσον αφορά την εφαρµογή της στρατηγικής δηµοσιονοµικής
   εξυγίανσης, προκειµένου να εξασφαλιστεί η διόρθωση του υπερβολικού ελλείµµατος. Εν
   προκειµένω, θα ήταν χρήσιµο να αφιερωθεί στο ζήτηµα αυτό χωριστό κεφάλαιο στις
   επικαιροποιήσεις του προγράµµατος σύγκλισης της ∆ανίας που θα καταρτιστούν µεταξύ του
   2010 και του 2013.
              Σύγκριση βασικών µακροοικονοµικών και δηµοσιονοµικών προβολών
                                                    2007  2008   2009  2010   2011   2012   2013
          Πραγµατικό ΑΕΠ         COM άνοιξη 2010     1,7  -0,9   -4,9   1,6     1,8  µ.δ.σ  µ.δ.σ
            (µεταβολή %)          ΠΣ Φεβρουάριος    µ.δ.σ -0,9   -4,3   1,3     1,6    2.0    2,3
          Κενό παραγωγής1        COM άνοιξη 2010²    2,6   0,2   -5,1  -3,9    -2,7  µ.δ.σ  µ.δ.σ
       (% του δυνητικού ΑΕΠ)     ΠΣ Φεβρουάριος³     n.a.  0.3   -4.5  -3.9    -3.1   -2.0   -0.9
     Ισοζύγιο γενικής κυβέρνησης COM άνοιξη 2010     4,8   3,4   -2,7  -5,5    -4,9  µ.δ.σ  µ.δ.σ
EL                                                5                                             EL
 ---pagebreak---                                          ΠΣ Φεβρουάριος         n.a.      3,4     -2,9      -5,3    -4,1     -3,1   -1,8
        Πρωτογενές ισοζύγιο             COM άνοιξη 2010         6,3       4,8     -0,7      -3,4    -2,7    µ.δ.σ  µ.δ.σ
             (% του ΑΕΠ)                 ΠΣ Φεβρουάριος        µ.δ.σ      4,8     -1,3      -3,7    -2,3     -1,2    0,3
      Κυκλικά προσαρµοσµένο             COM άνοιξη 2010         3,1       3,3      0,6      -3,0    -3,1    µ.δ.σ  µ.δ.σ
               ισοζύγιο1                 ΠΣ Φεβρουάριος        µ.δ.σ      3.2      0.0      -2.8    -2.1     -1.7   -1.1
           (% του ΑΕΠ)(%
       ∆ιαρθρωτικό ισοζύγιο4            COM άνοιξη 2010         3,1       3,3      0,6      -2,7    -3,1    µ.δ.σ  µ.δ.σ
             (% του ΑΕΠ)                 ΠΣ Φεβρουάριος        µ.δ.σ      3.2      1.4      -1.1    -1.0     -0.8   -0.3
     Ακαθάριστο δηµόσιο χρέος           COM άνοιξη 2010         27,4     34,2     41,6     46,0     49,5    µ.δ.σ  µ.δ.σ
             (% του ΑΕΠ)                 ΠΣ Φεβρουάριος        µ.δ.σ     33,4     38,5     41,8     46,2    48,3   48,1
   Σηµειώσεις :
   1
     Κενά παραγωγής και κυκλικά προσαρµοσµένα ισοζύγια σύµφωνα µε τα προγράµµατα, όπως υπολογίστηκαν εκ νέου
   από τις υπηρεσίες της Επιτροπής βάσει των πληροφοριών που περιλαµβάνονται στα προγράµµατα.
   2
     Βάσει εκτιµώµενης δυνητικής ανάπτυξης 1,4%, 0,6%, 0,5% και 0,9% αντίστοιχα για την περίοδο 2008-2011.
   3
     Βάσει εκτιµώµενης δυνητικής ανάπτυξης 1,4%, 0,6%, 0,5% και 0,9% αντίστοιχα για την περίοδο 2008-2011.
   4
     Κυκλικά προσαρµοσµένο ισοζύγιο πλην έκτακτων και λοιπών προσωρινών µέτρων. Τα έκτακτα και λοιπά προσωρινά
   µέτρα ανέρχονται σε 1,4% του ΑΕΠ το 2009, 1,7% το 2010, 1,1% το 2011, 0,9% το 2012, 0,8% το 2013 και 0,0% το
   2015· όλα µειώνουν το έλλειµµα σύµφωνα µε το πλέον πρόσφατο πρόγραµµα και 0,2% του ΑΕΠ το 2010 µείωση του
   ελλείµµατος σύµφωνα µε τις εαρινές προγνώσεις του 2010 των υπηρεσιών της Επιτροπής. Λόγω διαφορών στη
   µεθοδολογία, τα έκτακτα µέτρα δεν µπορούν να χαρακτηριστούν ως τέτοια σύµφωνα µε τον σχετικό ορισµό των
   υπηρεσιών της Επιτροπής. Βάσει του εν λόγω ορισµού, τα έκτακτα µέτρα θα µείωνα το έλλειµµα κατά 0,2% του ΑΕΠ το
   2010 και θα είχαν µηδενικό αντίκτυπο τα υπόλοιπα έτη.
   Πηγή :
   Πρόγραµµα σύγκλισης (ΠΣ)· Εαρινές προγνώσεις των υπηρεσιών της Επιτροπής του 2010 (COM)· Υπολογισµοί των
   υπηρεσιών της Επιτροπής.
EL                                                         6                                                           EL
 ---pagebreak---                                           Πρόταση
                                  ΑΠΟΦΑΣΗ ΤΟΥ ΣΥΜΒΟΥΛΙΟΥ
                  σχετικά µε την ύπαρξη υπερβολικού ελλείµµατος στη ∆ανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ένωσης, και ιδίως το άρθρο 126 παράγραφος 6,
   την πρόταση της Ευρωπαϊκής Επιτροπής,
   τις παρατηρήσεις της ∆ανίας,
   Εκτιµώντας τα ακόλουθα:
   (1)    Σύµφωνα µε το άρθρο 126 παράγραφος 1 της συνθήκης για τη λειτουργία της
          Ευρωπαϊκής Ένωσης (ΣΛΕΕ), τα κράτη µέλη αποφεύγουν τα υπερβολικά
          δηµοσιονοµικά ελλείµµατα.
   (2)    Το σύµφωνο Σταθερότητας και Ανάπτυξης βασίζεται στον στόχο της υγιούς
          δηµοσιονοµικής κατάστασης, ως µέσου ενίσχυσης των συνθηκών για σταθερότητα
          τιµών και ισχυρή αειφόρο ανάπτυξη που ευνοούν τη δηµιουργία απασχόλησης.
   (3)    Η διαδικασία υπερβολικού ελλείµµατος (∆ΥΕ) βάσει του άρθρου 126 της Συνθήκης,
          όπως διευκρινίζεται από τον κανονισµό (ΕΚ) αριθ. 1467/97 του Συµβουλίου για την
          επιτάχυνση και τη διασαφήνιση της εφαρµογής της διαδικασίας υπερβολικού
          ελλείµµατος5 (που αποτελεί µέρος του Συµφώνου Σταθερότητας και Ανάπτυξης),
          προβλέπει τη λήψη απόφασης για την ύπαρξη υπερβολικού ελλείµµατος. Το
          πρωτόκολλο για τη διαδικασία του υπερβολικού ελλείµµατος που προσαρτάται στη
          Συνθήκη περιλαµβάνει περαιτέρω διατάξεις για την εφαρµογή της ∆ΥΕ. Ο
          κανονισµός (ΕΚ) αριθ. 479/93 του Συµβουλίου6 καθορίζει λεπτοµερείς κανόνες και
          ορισµούς για την εφαρµογή των διατάξεων του εν λόγω πρωτοκόλλου.
   (4)    Η µεταρρύθµιση του Συµφώνου Σταθερότητας και Ανάπτυξης το 2005 επεδίωκε την
          ενίσχυση της αποτελεσµατικότητάς του και των οικονοµικών του ερεισµάτων, καθώς
          επίσης και τη διασφάλιση της µακροπρόθεσµης διατηρησιµότητας των δηµόσιων
          οικονοµικών. Ο στόχος ήταν να διασφαλιστεί ιδίως ότι το ιδιαίτερο οικονοµικό και
          δηµοσιονοµικό υπόβαθρο θα λαµβανόταν πλήρως υπόψη σε όλα τα στάδια της
          διαδικασίας υπερβολικού ελλείµµατος. Κατ’ αυτόν τον τρόπο, το σύµφωνο
          σταθερότητας και ανάπτυξης παρέχει το πλαίσιο στήριξης των κυβερνητικών
   5
          ΕΕ L 209 της 2.8.1997, σ. 6.
   6
          ΕΕ L 145 της 10.06.2009, σ. 1.
EL                                            7                                            EL
 ---pagebreak---        πολιτικών για την άµεση επιστροφή σε υγιείς δηµοσιονοµικές θέσεις, λαµβάνοντας
       υπόψη την οικονοµική κατάσταση.
   (5) Το άρθρο 126 παράγραφος 5 της Συνθήκης ορίζει ότι η Επιτροπή απευθύνει τη γνώµη
       της στο Συµβούλιο εάν κρίνει ότι υπάρχει ή ότι µπορεί να εµφανισθεί υπερβολικό
       έλλειµµα σε ένα κράτος µέλος. Με γνώµονα την έκθεση αυτή σύµφωνα µε το άρθρο
       126 παράγραφος 3 της Συνθήκης και λαµβάνοντας υπόψη τη γνώµη της Οικονοµικής
       και ∆ηµοσιονοµικής Επιτροπής σύµφωνα µε το άρθρο 126 παράγραφος 4 της
       Συνθήκης, η Επιτροπή κατέληξε στο συµπέρασµα ότι στη ∆ανία υπάρχει υπερβολικό
       έλλειµµα. Κατά συνέπεια, η Επιτροπή απηύθυνε σχετική γνώµη προς το Συµβούλιο
       σχετικά µε την ∆ανία στις [15 Ιουνίου 2010]7.
   (6) Το άρθρο 126 παράγραφος 6 της Συνθήκης ορίζει ότι το Συµβούλιο θα πρέπει να
       λάβει υπόψη τυχόν παρατηρήσεις του οικείου κράτους µέλους πριν να αποφασίσει,
       µετά από συνολική εκτίµηση, αν υφίσταται υπερβολικό έλλειµµα. Στην περίπτωση της
       ∆ανίας, η συνολική αυτή εκτίµηση οδηγεί στα εξής συµπεράσµατα.
   (7) Σύµφωνα µε τα στοιχεία που κοινοποίησαν οι δανικές αρχές τον Απρίλιο του 2010, το
       έλλειµµα της γενικής κυβέρνησης στη ∆ανία προβλεπόταν να ανέλθει στο 5,4% του
       ΑΕΠ το 2010, υπερβαίνοντας συνεπώς την τιµή αναφοράς του 3% του ΑΕΠ. Το
       προβλεπόµενο έλλειµµα δεν είναι πλησίον της τιµής αναφοράς του 3% του ΑΕΠ,
       πλην όµως η προβλεπόµενη υπέρβαση της τιµής αναφοράς µπορεί να χαρακτηρισθεί
       ως έκτακτη κατά την έννοια της Συνθήκης και του Συµφώνου Σταθερότητας και
       Ανάπτυξης. Συγκεκριµένα, οφειλόταν σε σοβαρή επιδείνωση των οικονοµικών
       συνθηκών κατά την έννοια της Συνθήκης και του Συµφώνου Σταθερότητας και
       Ανάπτυξης. Σύµφωνα µε τις εαρινές προγνώσεις του 2010 των υπηρεσιών της
       Επιτροπής, το πραγµατικό ΑΕΠ στη ∆ανία συρρικνώθηκε κατά 4,9% το 2009 και
       προβλέπεται να ανακάµψει στο 1,6% το 2010. Το έλλειµµα του 2010 είναι
       αποτέλεσµα της δυσµενούς οικονοµικής συγκυρίας και των µέτρων τόνωσης που
       λήφθηκαν από τις δανικές αρχές σύµφωνα µε το ΕΣΑΟ. Εντούτοις, η υπέρβαση της
       τιµής αναφοράς δεν µπορεί να θεωρηθεί προσωρινή. Σύµφωνα µε τις εαρινές
       προγνώσεις του 2010 των υπηρεσιών της Επιτροπής, το έλλειµµα θα υποχωρήσει στο
       4,9% του ΑΕΠ το 2011, µε την παραδοχή της αµετάβλητης πολιτικής8 Εποµένως, το
       κριτήριο του ελλείµµατος που ορίζει η Συνθήκη δεν ικανοποιείται.
   (8) Σύµφωνα µε στοιχεία που κοινοποίησαν οι αρχές της ∆ανίας τον Απρίλιο 2010, το
       ακαθάριστο χρέος της γενικής κυβέρνησης παραµένει µικρότερο από την τιµή
       αναφοράς του 60% του ΑΕΠ, και ανέρχεται σε 45,1% του ΑΕΠ το 2010. Σύµφωνα µε
       τις εαρινές προβλέψεις του 2010 των υπηρεσιών της Επιτροπής, ο δείκτης του χρέους
       εκτιµάται ότι θα ανέλθει σε 46% το 2010 και θα αυξηθεί σε 49,5% του ΑΕΠ το 2011,
       παραµένοντας κάτω από την τιµή αναφοράς του 60% του ΑΕΠ. Εποµένως πληρούται
       το κριτήριο του χρέους που καθορίζει η Συνθήκη.
   (9) Σύµφωνα µε το άρθρο 2 παράγραφος 4 του κανονισµού (ΕΚ) αριθ. 1467/97 του
       Συµβουλίου, οι «σχετικοί παράγοντες» µπορούν να ληφθούν υπόψη στη διαδικασία
       που οδηγεί στη λήψη απόφασης σχετικά µε την ύπαρξη υπερβολικού ελλείµµατος,
   7
       Όλα τα έγγραφα σχετικά µε τη ∆ΥΕ για τη ∆ανία υπάρχουν στον ακόλουθο δικτυακό τόπο:
       http://ec.europa.eu/economy_finance/sgp/deficit/countries/index_en.htm.
   8
       Η πρόγνωση της αµετάβλητης πολιτικής λαµβάνει υπόψη την (µερική) άρση των έκτακτων µέτρων που
       συνδέονται µε την κρίση.
EL                                                  8                                                EL
 ---pagebreak---          σύµφωνα µε το άρθρο 126 παράγραφος 6, µόνον εφόσον ικανοποιείται πλήρως η
         διπλή προϋπόθεση - δηλαδή ότι το έλλειµµα παραµένει κοντά στην τιµή αναφοράς και
         η υπέρβαση της τιµής αναφοράς είναι προσωρινή. Στην περίπτωση της ∆ανίας δεν
         πληρούται η διπλή αυτή προϋπόθεση. Κατά συνέπεια, οι σχετικοί παράγοντες δεν
         λαµβάνονται υπόψη στη διαδικασία που οδηγεί στην παρούσα απόφαση.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
   Από τη συνολική αξιολόγηση προκύπτει ότι στη ∆ανία υπάρχει υπερβολικό έλλειµµα.
                                          Άρθρο 2
   Η παρούσα απόφαση απευθύνεται στο Βασίλειο της ∆ανίας.
   Βρυξέλλες,
                                           Για το Συµβούλιο
                                           Ο Πρόεδρος
                                           […]
EL                                           9                                            EL